Diari Oficial de la Generalitat Valenciana


Sumari del DOGV 3832, del 08-09-2000 (2000/7201)

Informació pública de les bases de convocatòria per a cubrir tres places de tècnic d'administració general.
-----------------------------------------------------------------------------------------------------------

### Dades del document

Número de DOGV
:   3832

Data del DOGV
:   08-09-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/7201


Data del document
:   28-08-2000

Organisme emissor
:   Ajuntament de Dénia

Tipus de document
:   Convocatòria

Correcció d'errades

 Descriptors 

:   * Dénia
    * concurs administratiu
    * professió administrativa
    * administració local

Informació pública de les bases de convocatòria per a cubrir tres places de tècnic d'administració general. [2000/M7201]
  
L'Ajuntament de Dénia convoca proves selectives per a cobrir les places que seguidament es detallen, vacants en la plantilla de funcionaris d'aquesta corporació, i incloses en l'oferta d'ocupació pública d'aquesta administració per a l'any 1998.
  
Aquestes convocatòries es regiran per les bases aprovades per la Comissió de Govern en sessió de data 24 d'agost de 2000, i que seguidament es transcriuen.
  
Relació de places de funcionaris d'administració general convocades
  
Número d'ordre: 1
  
Nombre de places: 3
  
Torn: Accés lliure
  
Denominació: Tècnic d'administració general
  
ves selectives per a l'accés a tres places de tècnic d'administració general pel torn lliure ordinari.
  
Primera. Objecte
  
Aquestes bases tenen per objecte establir les bases específiques que han de regir en la convocatòria per a la selecció de tres places de personal funcionari, incloses en l'oferta d'ocupació pública de 1998; aquest procediment selectiu es regirà en allò no previst en aquestes bases pel que disposen les bases genèriques contingudes en la Resolució d'1 de desembre de 1992 del director general d'Administració Local de la Conselleria d'Administració Pública de la Generalitat Valenciana, publicades en el Diari Oficial de la Generalitat Valenciana número 1926, de 17 de desembre de 1992, i en el Butlletí Oficial de la Província d'Alacant número 298, de 29 de desembre de 1992.
  
Escala: administració general.
  
Subescala: tècnica.
  
Denominació: tècnic d'administració general.
  
Nombre de places: tres.
  
S'estableixen tres modalitats en el programa de les proves selectives, i els candidats podran optar per alguna de les especialitats o per diverses:
  
- Tècnic d'administració general de l'Àrea d'Urbanisme.
  
- Tècnic d'administració general de l'Àrea de Governació i Seguretat Ciutadana.
  
- Tècnic d'administració general de l'Àrea d'Hisenda (Serveis Econòmics).
  
Segona. Funcions, retribucions i sistema de selecció
  
Les funcions a desenvolupar en els respectius llocs de treball, i excepte que el catàleg o relació de llocs de treball d'aquest ajuntament indicara el contrari, inclouran les funcions genèriques contingudes en l'article 169 del Reial Decret Legislatiu 781/86, de 18 d'abril, dins de les tasques compreses en l'àrea corresponent o que s'assignaren pels òrgans municipals competents, amb expressa menció de la representació i defensa en judici de l'ajuntament, per raó dels assumptes que es comprenguen en aquella àrea i no s'encarreguen a un altre lletrat en exercici i aquells altres que per raó d'idoneïtat se li assignen, en el cas d'estar en possessió de la llicenciatura en Dret.
  
Aquestes places estan dotades pressupostàriament amb les retribucions corresponents al grup A dels establits en l'article 25 de la Llei 30/1984, de 2 d'agost, i altres contingudes en el pressupost vigent.
  
De conformitat amb el disposa l'article 100.2 de la Llei 7/1985, de 2 d'abril, 169.2 del Reial Decret Legislatiu 781/1986, de 18 d'abril, i l'article 2 del Reial Decret 896/1991, de 7 de juny, el sistema de selecció serà el d'oposició.
  
Tercera. Requisits especials dels candidats
  
Per a ser admesos a la realització de les proves selectives, els aspirants, a més dels requisits que s'estableixen en les bases genèriques, hauran de complir el següent:
  
- Trobar-se en possessió d'algun dels títols universitaris corresponents: llicenciat en Dret, llicenciat en Ciències Econòmiques o Empresarials, llicenciat en Ciències Polítiques, Intendent o Actuari Mercantil.
  
Quarta. Proves selectives
  
Pel que fa als exercicis a realitzar, característiques i criteris de qualificació seran els establits en aquestes bases:
  
Exercicis
  
Primer exercici. Obligatori i eliminatori
  
Consistirà a contestar, en el temps fixat pel tribunal, un qüestionari de 100 preguntes amb quatre respostes alternatives que podran versar sobre el temari del programa annex a aquestes bases.
  
La puntuació d'aquest exercici serà de 0 a 10 punts, i seran eliminats els aspirants que no obtinguen un mínim de 5 punts. Per a la qualificació d'aquest exercici es procedirà de la següent forma:
  
- Cada pregunta encertada puntuarà 0,10 punts.
  
- Cada pregunta contestada de forma incorrecta (assenyalant com a vertadera una alternativa que no és la correcta) es penalitzarà amb 0,05 punts.
  
- Les preguntes sense contestar o contestades en més d'una de les alternatives no puntuaran, encara que alguna de les contestacions siga la correcta, ni seran objecte de penalització.
  
Segon exercici. Obligatori i eliminatori
  
Consistirà en el desenvolupament per escrit, durant un temps mínim de tres hores i màxim de quatre, a determinar pel tribunal, de dos temes: un entre dos dels extrets a l'atzar de l'apartat B) Temes d'aprofundiment de les matèries comunes i relacionades amb el lloc de treball, exclosos els dels subapartats (B1, B2, B3) i un altre, igualment extret a l'atzar, del subapartat de l'especialitat elegida per l'aspirant (B1, B2, B3), tots ells continguts en el programa que figura en l'annex a aquestes bases.
  
Tercer exercici. Obligatori i eliminatori
  
Consistirà a resoldre per escrit, en un temps mínim de tres hores i màxim de quatre, a determinar pel tribunal, dos supòsits pràctics elegits a l'atzar d'entre els plantejats pel tribunal entre un mínim de sis de cada especialitat immediatament abans de realitzar-se l'exercici.
  
Quart exercici. Obligatori i no eliminatori
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat i d'acord amb la normativa sobre l'ús del valencià de la Generalitat Valenciana.
  
Cinqué exercici. Voluntari i de mèrit
  
Tindrà com a objecte valorar els coneixements dels idiomes de la Comunitat Europea, anglés, francés i alemany, d'acord amb allò manifestat en la sol·licitud.
  
Qualificació dels exercicis
  
El primer, segon i tercer exercicis es qualificaran de 0 a 10 punts, i serà necessari obtindre un mínim de 5 punts per a superar-los.
  
El quart exercici es qualificarà de 0 a 5 punts, i no tindrà caràcter eliminatori.
  
El cinqué exercici es qualificarà de 0 a 2 punts, i serà voluntari i de mèrit.
  
La qualificació resultant estarà determinada per la suma dels punts obtinguts en cadascun dels cinc exercicis.
  
Programa temari.
  
A) Matèries comunes.
  
Constitució Espanyola.
  
Tema 1. La Constitució Espanyola de 1978. Estructura i principis fonamentals. Drets fonamentals i llibertats públiques i els drets socials i econòmics. Garanties i suspensió de drets i llibertats.
  
Tema 2. Les Corts Generals. Composició, atribucions i funcionament. La llei. Concepte i caràcters. Lleis estatals: tipologia. Els tractats internacionals.
  
Tema 3. El govern i l'administració. Relacions entre el govern i les Corts Generals. Òrgans de control dependents de les Corts Generals: el Defensor del Poble i el Tribunal de Comptes. El poder judicial.
  
Tema 4. El Tribunal Constitucional. Organització, composició i funcions. Efectes de les seues sentències.
  
Organització de l'estat
  
Tema 5. Organització territorial de l'estat. Principis generals. Relacions entre l'estat i les comunitats autònomes.
  
Tema 6. Organització i funcionament de l'administració general de l'estat. Òrgans superiors i directius. Organs centrals i territorials. Organismes públics: organismes autònoms i entitats públiques empresarials.
  
Estatut d'Autonomia de la Comunitat Valenciana
  
Tema 7. L'Estatut d'Autonomia de la Comunitat Valenciana: aprovació i reforma. Competències de la Generalitat Valenciana i el seu desplegament normatiu. Especial referència al règim local: desplegament legal i reglamentari.
  
Tema 8. La Generalitat Valenciana: institucions. Les Corts: composició, constitució i funcions.
  
Tema 9. El president i el Consell. Elecció i atribucions. La potestat reglamentària del Govern Valencià. Altres institucions: El Síndic de Greuges, el Consell de Cultura i la Sindicatura de Comptes.
  
Tema 10. L'organització de l'administració pública valenciana. Estructura i atribucions dels seus òrgans.
  
Règim local
  
Tema 11. El règim local espanyol. La seua evolució històrica. De l'Edat Mitjana fins a la Constitució de 1812, i durant el segle XIX. El règim local en el segle XX fins a la Constitució de 1978.
  
Tema 12. L'administració local en la Constitució de 1978. El principi d'autonomia: significat i abast. Garantia institucional de l'autonomia local. La doctrina del Tribunal Constitucional.
  
Tema 13. Fonts de l'ordenament local. Legislació estatal sobre règim local: el seu fonament constitucional i naturalesa. Legislació autonòmica sobre règim local: les seues relacions amb l'estatal. Problemàtica de l'aplicació a les entitats locals de les lleis estatals i autonòmiques de caràcter sectorial.
  
Tema 14. La província. La seua configuració en l'estat de les autonomies. Òrgans de govern i administració.
  
Tema 15. Els recursos de les hisendes locals. Imposició i ordenació dels tributs locals: les ordenances fiscals.
  
Dret administratiu general
  
Tema 16. Els conceptes d'administració pública i de dret administratiu. La submissió de l'administració al dret. El principi de legalitat.
  
Tema 16. Persones juridicopúbliques. Tipologia general dels ens públics. La Llei d'Organització i Funcionament de l'Administració General de l'Estat de 14 d'abril de 1997.
  
Tema 17. L'administrat: concepte i classes. Capacitat de l'administrat i les seues causes modificatives. Les situacions jurídiques de l' administrat: en especial, els drets subjectius i els interessos.
  
Tema 18. Les potestats administratives. Potestats reglades i discrecionals. Discrecionalitat i conceptes jurídics indeterminats. Límits i fiscalització de la discrecionalitat.
  
Tema 19. L'acte administratiu. Concepte. Classes. Elements. Requisits: motivació i forma. Eficàcia dels actes administratius. Notificació i publicació.
  
Tema 20. La invalidesa dels actes administratius. Nul·litat i anul·labilitat. Conversió, convalidació i conservació.
  
Tema 21. Fases del procediment administratiu. Fases d'iniciació, ordenació i instrucció.
  
Tema 22. Finalització del procediment. Resolució expressa i pressumpta. La certificació d'actes pressumptes. La terminació convencional. Desistiment, renúncia, caducitat i perempció.
  
Tema 23. L'execució dels actes administratius.
  
Tema 24. Principis de la potestat sancionadora de l'administració. El procediment sancionador.
  
Hisenda pública i administració tributària.
  
Tema 25. Principis constitucionals de l'hisenda pública. La Llei General Tributària: recursos: classes i elements.
  
Tema 26. Elements de la relació jurídica tributària: fet imposable, subjecte passiu i responsables del tribut, base imposable i tipus de gravamen.
  
Tema 27. Gestió, inspecció i recaptació de tributs. Recaptació en període voluntari i procediment de constrenyiment.
  
Tema 28. La Llei General Pressupostària: principis generals i contingut. Els Pressupostos Generals de l'Estat.
  
B) Temes d'aprofundiment de les matèries comunes i relacionades amb el lloc de treball.
  
Règim local. Part general
  
Tema 29. Legislació estatal i autonòmica de règim local. Reglaments de desplegament. Caràcter dels seus preceptes. Vigència. Distribució de competències estatals, autonòmiques i locals en matèria d'organització i funcionament, funció pública, contractació, patrimoni, serveis públics i hisendes locals. Normativa bàsica.
  
Tema 30. La potestat reglamentària de les entitats locals. Bans. Reglaments i ordenances: classes i procediment d'aprovació. Publicitat de les normes locals. Límits de la potestat reglamentària local. Impugnació davant els tribunals.
  
Tema 31. Les entitats locals. Classes. El municipi. Elements del municipi. El territori. Alteracions territorials. La població: el Padró Municipal d'Habitants. Drets i deures dels veïns.
  
Tema 32. El procediment electoral dels membres de les corporacions municipals i provincials.
  
Tema 33. Altres entitats locals. Les entitats locals d'àmbit territorial inferior al municipi. La comarca. Les mancomunitats: procediment de constitució i organització.
  
Tema 34. Les competències dels municipis i províncies. Clàusula general, competències municipals i obligacions mínimes. Competències delegades: règim de la delegació. Coordinació i cooperació, en particular en matèria d'obres i serveis.
  
Tema 35. L'organització municipal: principis fonamentals. Òrgans bàsics i complementaris. L'estatut dels membres de les corporacions locals.
  
Tema 36. L'alcalde. Elecció i destitució. Atribucions. Delegació. Els tinents d'alcalde. Els regidors delegats. Altres òrgans unipersonals.
  
Tema 37. L'ajuntament en ple: composició, atribucions. La comissió de govern: composició i atribucions. Les comissions informatives: composició i funcionament. Altres òrgans municipals complementaris.
  
Tema 38. Règim de sessions i acords de les corporacions locals. Normes reguladores. Classes de sessions, requisits de celebració i constitució. La sessió constitutiva.
  
Tema 39. Els acords de les corporacions locals: classes i formes d'acords. Sistemes de votació i còmput de majories. Informes del secretari i de l'interventor. Actes i certificacions. Les resolucions del president de la corporació.
  
Tema 40. Les relacions entre l'administració local i la resta de les administracions públiques. Tècniques de control: remissió d'actes i acords, requeriment d'anul·lació. La impugnació i suspensió d'actes i acords locals per l'administració de l'estat i la de les comunitats autònomes. Impugnació per les corporacions locals de disposicions i actes d'altres administracions públiques.
  
Règim local. Part especial.
  
Tema 41. El patrimoni dels ens locals. Béns de domini públic. Règim jurídic. Protecció. Utilització. Les concessions demanials. Peculiaritats dels béns comunals.
  
Tema 42. Adquisició, ús i alienació dels béns patrimonials o de propis. L'inventari municipal de béns. Inscripció en el Registre de la Propietat dels béns immobles de propietat dels ens locals.
  
Tema 43. El servei públic en l'esfera local. L'exercici d'activitats econòmiques: requisits i procediment.
  
Tema 44. Modes de gestió indirecta dels serveis públics locals (I). La concessió i altres formes relacionades: arrendament, concert, gestió interessada.
  
Tema 45. Modes de gestió indirecta dels serveis públics locals (II). Societats privades municipals i empreses mixtes. Els consorcis.
  
Tema 46. El personal al servei de les entitats locals. Normativa d'aplicació a la Comunitat Valenciana. Plantilla de personal i relació de llocs de treball. Oferta pública d'ocupació. Els funcionaris de carrera: Selecció i provisió de llocs de treball. Situacions administratives.
  
Tema 47. Els funcionaris amb habilitació de caràcter nacional: peculiaritats del seu règim jurídic. El personal laboral: selecció i règim jurídic. Els funcionaris d'ocupació o eventuals.
  
Tema 48. Drets i deures dels funcionaris locals. Règim d'incompatibilitats. Règim disciplinari.
  
Tema 49. Les llicències municipals d'obertura. Activitats qualificades i activitats recreatives i espectacles públics: especial referència al règim jurídic a la Comunitat Valenciana.
  
Tema 50. Competències locals en matèria d'avituallament, escorxadors, mercats, llotges i establiments alimentaris. Competències locals en matèria sanitària i de consum. Competències locals en policia sanitària i mortuòria.
  
Tema 51. Serveis públics de subministrament: competències locals. Especial consideració del subministrament domiciliari d'aigua potable.
  
Tema 52. Competències locals en matèria d'evacuació i tractament d'aigües residuals Competències en matèria de residus sòlids. Altres competències municipals en la legislació en matèria de protecció del medi ambient.
  
Tema 53. La Llei Reguladora de les Hisendes Locals. Principis generals. La coordinació de les hisendes territorials. Recursos de les hisendes locals. Delegació de les facultats de gestió, liquidació, inspecció i recaptació.
  
Tema 54. Taxes i preus públics (consideració de les tarifes dels serveis públics); referència a la doctrina del Tribunal Constitucional; contribucions especials. Elements essencials. Altres ingressos no tributaris.
  
Tema 55. Impostos locals: elements essencials. L'impost sobre béns immobles. L'impost sobre activitats econòmiques. L'impost sobre vehicles de tracció mecànica. L'impost sobre construccions, instal·lacions i obres. L'impost sobre l'increment de valor dels terrenys de naturalesa urbana.
  
Tema 56. Pressupostos de les entitats locals. Principis bàsics. Estructura pressupostària. Elaboració i aprovació. Modificacions pressupostàries. Execució del pressupost. Fases del procediment de despesa.
  
Dret administratiu. Peculiaritats en l'àmbit local
  
Tema 57. Prerrogatives i potestats administratives de les entitats locals, en especial la potestat d'autoorganització i la reglamentària: contingut i límits. Control jurisdiccional de l'activitat administrativa.
  
Tema 58. El procediment administratiu local. Normativa reguladora. Els interessats. Drets dels ciutadans. Presentació d'escrits, sol·licituds i comunicacions. El Registre General de Documents. El silenci administratiu. Termes i terminis.
  
Tema 59. La revisió dels actes i acords locals. Revisió d'ofici. Revocació d'actes. Rectificació d'errades. Les reclamacions prèvies a l'exercici d'accions judicials.
  
Tema 60. Els recursos administratius contra els actes i acords locals. Recurs ordinari, recurs de reposició i recurs de revisió. Actes susceptibles de recurs en via administrativa. Procediment.
  
Tema 61. La jurisdicció contenciosa administrativa (I). Les parts. Objecte del recurs. La comunicació prèvia. Procediment en primera o única instància.
  
Tema 62. La jurisdicció contenciosa administrativa (II). Peculiaritats del procés en matèria de drets fonamentals. Procediments especials. Recursos de cassació i revisió.
  
Tema 63. L'administració i la jurisdicció ordinària. Auxili judicial per a l'execució d'actes administratius. Els interdictes i l'administració.
  
Tema 64. La legislació reguladora de la contractació de les administracions públiques. Contractes administratius i contractes privats de l'administració. Requisits dels contractes. Òrgans locals de contractació. El contractista: capacitat, solvència, prohibicions, classificació.
  
Tema 65. L'expedient de contractació. Actuacions prèvies a la contractació: tramitació, selecció del contractista, criteris d'adjudicació. Perfeccionament i formalització del contracte.
  
Tema 66. Execució i modificació dels contractes administratius. Les prerrogatives de l'administració. L'equilibri financer dels contractes. La revisió de preus.
  
Tema 67. La invalidesa dels contractes. La doctrina dels actes separables. L'extinció dels contractes administratius: causes, modalitats i efectes.
  
Tema 68. L'expropiació forçosa. La Llei d'Expropiació Forçosa: subjectes, continguts i procediment d'expropiació. La indemnització o preu just. El procediment d'urgència. Reversió.
  
Tema 69. La responsabilitat patrimonial de l'administració. Evolució. Pressupostos i efectivitat. Procediment per a la seua exigència.
  
Tema 70. L'acció administrativa i les seues formes. Règim jurídic de les subvencions locals.
  
Dret urbanístic i medi ambient.
  
Tema 71. L'ordenació territorial i urbanística. Legislació estatal i autonòmica. La Sentència del Tribunal Constitucional de 20 de març de 1997.
  
Tema 72. Règim del sòl no urbanitzable. Llei 4/1992, de la Generalitat Valenciana, del Sòl no Urbanitzable. Usos i activitats en aquesta classe de sòl. La declaració d'interés comunitari. La divisió o segregació de finques.
  
Tema 73. Classificació i qualificació del sòl a la Comunitat Valenciana: la Llei Reguladora de l'Activitat Urbanística (LRAU). Concepte de solar. Règim del sòl urbà i urbanitzable. Drets i deures dels propietaris. El dret a l'aprofitament urbanístic. Les àrees de repartiment. L'aprofitament tipus.
  
Tema 74. Actuacions integrades i actuacions aïllades: els programes. L'agent urbanitzador.
  
Tema 75. Intervenció administrativa en l'edificació i ús del sòl a la Comunitat Valenciana. Les llicències urbanístiques. Altres autoritzacions administratives. Procediment d'atorgament. Protecció de la legalitat urbanística. Distints mitjans. Infraccions i sancions urbanístiques. Procediment sancionador.
  
Tema 76. La Llei d'Aigües. Aprofitaments de les aigües públiques. Organització administrativa en la matèria.
  
Tema 77. La Llei de Costes. Limitacions de la propietat sobre els terrenys contigus a la ribera de la mar. Utilització del domini públic marítim terrestre. Competències de les distintes administracions públiques. Els ports.
  
1. Subapartat corresponent al lloc de treball de l'Àrea d'Hisenda
  
Tema 78. Competències i procediments en matèria de liquidació i recaptació de tributs locals. Inspecció tributària en les entitats locals.
  
Tema 79. Revisió d'actes en matèria tributària. Devolució d'ingressos indeguts. Recursos en matèria tributària: tramitació.
  
Tema 80. Taxes i preus públics: fet imposable o concepte; subjectes passius o obligats al pagament; quantia i meritació o obligació de pagament. Determinació de la seua quantia. Els informes tecnicoeconòmics.
  
Tema 81. Contribucions especials. Fet imposable, subjecte passiu, base imposable, quota i meritació. Imposició i ordenació de les contribucions especials. Col·laboració ciutadana.
  
Tema 82. Impostos locals (I). L'impost sobre béns immobles. L'impost sobre activitats econòmiques.
  
Tema 83. Impostos locals (II). L'impost sobre vehicles de tracció mecànica. L'impost sobre construccions, instal·lacions i obres. L'impost sobre l'increment de valor dels terrenys de naturalesa urbana.
  
Tema 84. Pressupostos de les entitats locals. Principis bàsics. Estructura pressupostària. Elaboració i aprovació. Documentació que integra el Pressupost General.
  
Tema 85. Modificacions pressupostàries. La seua regulació en el Reial Decret 500/1990.
  
Tema 86. Execució del pressupost. Fases del procediment de despesa. La funció interventora. Fiscalització dels actes econòmics de les entitats locals. El control financer i el control d'eficàcia.
  
Tema 87. Operacions de crèdit i operacions de tresoreria. Règim jurídic.
  
Tema 88. El Compte General. Estats i comptes anuals. Rendició de comptes.
  
Tema 89. Règim comptable de les entitats locals, dels seus organismes autònoms i de les societats mercantils amb participació local. Justificació de l'aplicació de subvencions.
  
2. Subapartat corresponent al lloc de treball de l'Àrea d'Urbanisme
  
Tema 1. Instruments d'ordenació territorial i urbanística a la Comunitat Valenciana. Tipologia, descripció i tramitació.
  
Tema 2. Contingut i límits de la potestat reglamentària en matèria urbanística. Normes d'aplicació directa. La cèdula d'urbanització.
  
Tema 3. La participació privada en el planejament a la Comunitat Valenciana. Modificació i revisió del planejament. L'homologació. Tramitació d'instruments d'ordenació en municipis sense planejament adaptat a la LRAU.
  
Tema 4. Execució del planejament (I). Actuacions aïllades i actuacions integrades. Programes. La selecció de l'urbanitzador. Relacions entre urbanitzador i propietaris dels terrenys afectes per l'actuació urbanitzadora.
  
Tema 5. Execució del planejament (II). Reparcel·lació, transferències i reserves d'aprofitament. Els costos d'urbanització. L'execució d'obres públiques.
  
Tema 6. Valoració de terrenys segons el tipus de sòl. El sistema residual de valoració.
  
Tema 7. Les expropiacions urbanístiques. Supòsits d'expropiació i procediment. Reversió i alliberament en les expropiacions. Règim de venda forçosa. El Registre de Solars.
  
Tema 8. Supòsits indemnitzadors per modificació del planejament, vinculacions singulars, i en relació amb les llicències urbanístiques.
  
Tema 9. La intervenció de l'administració en el mercat immobiliari a la Comunitat Valenciana. Especial referència al Patrimoni Municipal del Sòl.
  
Tema 10. Intervenció administrativa en l'edificació i ús del sòl a la Comunitat Valenciana. El deure d'edificar. La cèdula de garantia urbanística. Especial referència a la concessió de llicències urbanístiques per silenci administratiu. Les parcel·lacions urbanístiques. El deure de conservació. La situació legal de ruïna.
  
Tema 11. Protecció de la legalitat urbanística. Distints mitjans. Infraccions i sancions urbanístiques. Procediment sancionador.
  
Tema 12. Urbanisme i medi ambient en la legislació estatal i autonòmica. L'impacte ambiental. Intervenció municipal en forests i espais naturals protegits.
  
3. Subapartat corresponent al lloc de treball de l'Àrea de Governació i Seguretat Ciutadana.
  
Tema 13. La Policia Local. Estatut bàsic d'actuació. Competències. La Llei Valenciana de Coordinació de Policies Locals. Estructura del cos i principis bàsics de selecció.
  
Tema 14. Seguretat viària, trànsit i circulació de vehicles a motor. Competències municipals. Tramitació d'expedients sancionadors per infraccions en la matèria.
  
Tema 15. Intervenció municipal en l'esfera privada. Els bans. Llicències municipals d'actuacions de particulars en el domini públic local.
  
Tema 16. Llicències d'obertura. Activitats innòcues. Activitats qualificades. Expedient de concessió. Dret sancionador. La clausura d'establiments
  
Tema 17. Espectacles, establiments públics i activitats recreatives. Especialitats del procediment d'autorització, i la disciplina d'activitats.
  
Tema 18. Protecció de la legalitat urbanística. Distints mitjans. Infraccions i sancions urbanístiques. Procediment sancionador.
  
Tema 19. Padró Municipal d'Habitants. Contingut. Gestió del padró. Comprovació i control. Revisió.
  
Tema 20. Competències municipals en matèria de seguretat ciutadana. La Junta Local de Seguretat.
  
Tema 21. Protecció civil. Plans d'emergència. Agrupacions de voluntaris.
  
Tema 22. Servei militar i objecció de consciència. Principis generals. Competències municipals en la normativa vigent. La prestació social substitutòria en les entitats locals.
  
Tema 23. Registre general de documents. Contingut. Distribució de documents. La «finestreta única».
  
Tema 24. Competències locals en matèria de transports urbans. La reglamentació del servei de taxis. Autobusos urbans.
  
Cosa que es fa pública perquè en prengueu coneixement.
  
Contra aquest acord, que posa fi a la via administrativa, pot interposar recurs contenciós administratiu, davant l'òrgan jurisdiccional competent, en el termini de dos mesos, comptats a partir de la data de notificació d'aquest edicte; sense perjudici que puga exercir, si escau, qualsevol altre que estime convenient.
  
De conformitat amb el que disposen els articles 8 i 10 de la Llei 29/1998, de 13 de juliol, Reguladora de la Jurisdicció Contenciosa Administrativa (i sense perjudici del que disposa la disposició transitòria primera, punt dos), l'òrgan jurisdiccional competent davant del qual es podrà interposar recurs contenciós administratiu serà:
  
- El Jutjat Contenciós Administratiu d'Alacant: quan es tracte d'aquestes matèries: a) Qüestions de personal, excepte que es referisquen al naixement o extinció de la relació de servei dels funcionaris públics de carrera; b) Gestió, inspecció i recaptació dels tributs i altres ingressos de dret públic regulats en la legislació de les hisendes locals; c) Llicències d'edificació i ús del sòl i del subsòl, sempre que el seu pressupost no excedisca de 250 milions de pessetes, així com les d'obertura; d) Declaració de ruïna i ordres d'execució d'obres de conservació, reforma i rehabilitació d'immobles; i e) sancions administratives, qualssevol quina siga la seua naturalesa, quantia i matèria.
  
- La Sala Contenciosa Administrativa del Tribunal Superior de Justícia de la Comunitat Valenciana, en tots els altres casos.